CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS + DURANT EL CURS ACADÈMIC 2015/16. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3289)
  + [Valencià](/va/acuerdo/3289)






Selector de idioma

Leer

* [Español](/es/acuerdo/3289)
* [Valencià](/va/acuerdo/3289)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS + DURANT EL CURS ACADÈMIC 2015/16.[Butlletí Oficial Universitat d'Alacant](/ca/Publicacion)
==========================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS + DURANT EL CURS ACADÈMIC 2015/16.

Data d'aprovació
:   09/07/2015

Data de publicació
:   10/07/2015

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3289.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3289)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3289)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS + DURANT EL CURS ACADÈMIC 2015/16.&url=https://www.boua.ua.es/va/acuerdo/3289)

**Títol:** CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA ERASMUS + DURANT EL CURS ACADÈMIC 2015/16.

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dijous, 9 de juliol de 2015

CONVOCATÒRIA DE MOBILITAT PER A LA FORMACIÓ DEL PERSONAL D’ADMINISTRACIÓ I SERVEIS DE LA UNIVERSITAT D’ALACANT EN EL MARC DEL PROGRAMA ERASMUS + DURANT EL CURS ACADÈMIC 2015/16.

1. PREÀMBUL

El programa Erasmus+ de la Unió Europea té com a objectiu atendre les necessitats d’ensenyament i aprenentatge de totes les persones que participen en educació superior formal, com també les institucions que imparteixen aquest tipus de formació.

Per establir l’Espai comú d’Educació Superior Europeu es configura com un dels punts principals la promoció de la mobilitat d’estudiants, de professorat i de personal d’administració i serveis.

La Gerència de la Universitat d’Alacant, juntament amb el Vicerectorat de Relacions Internacionals, publica una convocatòria de 15 ajudes per a fomentar la mobilitat amb finalitats de formació del Personal d’Administració i Serveis en el marc del Programa Erasmus+.

Com a novetat per a participar en aquesta convocatòria, s’ha de tenir acreditat un coneixement de l’idioma propi de la universitat receptora o d’anglès corresponent al nivell 3 de la

[taula d’equivalències](http://ssyf.ua.es/va/formacion/documentos/normativa/tabla-equivalencias-febrero2009.pdf)

d’aplicació en el barem de provisió de llocs de treball del PAS.

2. OBJECTE

L’objecte d’aquesta convocatòria consisteix en la realització d’una breu estada formativa en una institució sòcia amb la finalitat de conèixer el funcionament de la unitat administrativa homòloga a la del beneficiari, d’acord amb els objectius següents:

2.1. Afavorir l’aprenentatge al llarg de la vida laboral del Personal d’Administració i Serveis.

2.2. Fomentar la internacionalització de tots els col·lectius de la comunitat universitària en el marc de l’Espai Europeu d’Educació Superior.

2.3. Facilitar l’aprenentatge de bones pràctiques i l’observació de formes de treball i entorns laborals de les institucions sòcies.

2.4. Millorar les aptituds que requereix el lloc de treball del beneficiari.

2.5. Enfortir les relacions amb les universitats sòcies.

Algunes universitats europees, amb Carta Erasmus, organitzen setmanes internacionals (Erasmus Staff Weeks) amb la finalitat que el PAS de les diferents universitats europees es troben en un mateix espai i realitzin accions sota el programa Erasmus+.

Les activitats durant aquestes jornades poden ser diverses: seminaris, tallers, ponències, conferències, breus períodes de pràctiques, etc.

Aquestes accions, que no tenen un nombre de dies determinat de durada, ofereixen la possibilitat de fer un intercanvi internacional amb la finalitat de:

- Millorar les habilitats de gestió i administració i adquirir un major coneixement professional a l’estranger.

- Conèixer una cultura diferent.

- Compartir les bones pràctiques.

- Creixement personal i curricular professional.

- Millorar les habilitats lingüístiques.

3. MARC LEGAL I PRESSUPOSTARI

La dotació per a aquesta convocatòria es troba consignada en el Capítol 2, del Centre de Despesa 011245 del Servei de Relacions Internacionals de la Universitat d’Alacant. El pagament d’aquesta dotació estarà supeditat a la disponibilitat de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establerts per les normes de funcionament intern de la UA i al que aquesta convocatòria estableix.

Es considerarà d’aplicació complementària i supletòria la normativa europea per al

[Programa Erasmus+ 2015-16](http://www.sepie.es/convocatoria/2015/2015-convocatoria.html#guias)

en tot el que no està previst en aquesta regulació.

4. REQUISITS DE PARTICIPACIÓ

La convocatòria està dirigida al Personal d’Administració i Serveis de la Universitat d’Alacant que complisca els requisits següents:

4.1. Pertànyer a la plantilla de la Universitat d’Alacant com a personal funcionari o contractat laboral des del moment de realitzar la sol·licitud fins a la fi del període de mobilitat Tots els sol·licitants hauran d’acreditar una antiguitat d’almenys un any continuat.

4.2. Continuar en la mateixa unitat administrativa en el moment de fer l’intercanvi.

4.3. Posseir la nacionalitat d’un país participant al Programa Erasmus+ o de tercers països, en aquest cas hauran d’acreditar que estan en possessió d’un permís vàlid per residir a Espanya durant el període de realització de la mobilitat.

4.4. Tenir acreditat un coneixement de l’idioma propi de la universitat receptora o d’anglès corresponent al nivell 3 de la

[taula d’equivalències](http://ssyf.ua.es/va/formacion/documentos/normativa/tabla-equivalencias-febrero2009.pdf)

d’aplicació en el barem de provisió de llocs de treball del PAS.

5. DURADA DE L’ACTIVITAT DE FORMACIÓ

La durada de l’activitat serà de 2 a 5 dies de formació. En qualsevol cas, la data límit de realització de l’activitat finalitza el 15 de juliol de 2016, i queda supeditada l’estada al període negociat per endavant amb la institució sòcia.

A aquest efecte, es consideren activitat formativa els esdeveniments de formació (excloent els congressos) i períodes d’observació o formació en el lloc de treball, la finalitat del qual siga la de conèixer el funcionament de la institució sòcia.

6. DESTINACIONS

Les institucions d’educació superior que participen en aquest programa són:

- [Institucions sòcies de la UA al programa Erasmus +.](http://aplicacionesua.cpd.ua.es/convenios_movilidad/pub2/paises.asp)

- [Institucions europees que participen en el programa Erasmus+](http://www.pap.sepie.es/dctm/weboapee/erasmus/eche2016/lista-de-instituciones-acreditadas-con-eche.xls?documentId=2425p81x54r81e09)

- [Institucions que organitzen Setmanes Internacionals (Erasmus Staff Weeks).](http://sri.ua.es/va/movilidad/stt/setmanes-internacionals/setmana-internacional-15-16.html)

Les persones beneficiàries de la mobilitat Erasmus+ podran sol·licitar l’acceptació en qualsevol d’aquestes institucions (excepte les espanyoles).

No es podrà triar com a destinació una institució en la qual la persona sol·licitant ja haja fet una estada formativa amb anterioritat en el marc d’aquest programa

7. DESCRIPCIÓ DEL PROCÉS

7.1 Sol·licitud

S’emplenarà la sol·licitud a través del formulari disponible a la pàgina web del Servei de Selecció i Formació:

<http://ssyf.ua.es/va/formacion/internacionalizacion/>

El termini d’inscripció serà del 10 al 30 de juliol de 2015.

Dins d’aquest termini d’inscripció previst en la convocatòria, s’haurà de presentar en l’Oficina Principal del Registre General de la Universitat (edifici de Gerència i Serveis General s del Campus de Sant Vicent), en les oficines auxiliars, situades en les secretaries de centre i a la Seu d’Alacant o a través d’instància genèrica mitjançant la e-Administració del

[Campus Virtual de la UA](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado),

la documentació següent:

7.1.1. Vistiplau de la persona responsable de la unitat on s’estiga treballant en el moment de presentar la sol·licitud, que indique el compromís de la unitat per rebre personal no docent en formació. (Veure model en

[Annex 1](http://ssyf.ua.es/va/formacion/internacionalizacion/documentos/-gestadm/any-2015/erasmus-2015-2016/annex-1-conformitat-del-responsable.doc)).

7.1.2. Acreditació del nivell d’idioma només si no estiguera inclòs en l’expedient de formació.

7.1.3. Còpia del justificant electrònic que acredite haver presentat la sol·licitud.

7.2 Publicació de les llistes d’admesos i exclosos

Finalitzat el termini de presentació de sol·licituds, es publicarà en la pàgina web del Servei de Selecció i Formació la llista provisional d’admesos i exclosos. Els candidats exclosos tindran un termini de 5 dies hàbils per a presentar al·legacions.

Resoltes les al·legacions es publicarà, en la pàgina web del Servei de Selecció i Formació la llista definitiva d’admesos i exclosos.

Només tindran la consideració de participants en aquesta convocatòria, aquells sol·licitants que apareguen en les llistes definitives d’admesos.

7.3 Avaluació i selecció

Es publicarà un barem provisional que serà resultat d’aplicar sobre els participants, els criteris següents:

- Ordre de preferència: Tindran preferència les sol·licituds d’aquelles persones que no hagen gaudit mai d’aquestes ajudes.

- Aplicació del barem de la convocatòria

([Annex 2](http://ssyf.ua.es/va/formacion/internacionalizacion/documentos/-gestadm/any-2015/erasmus-2015-2016/annex-2-barem-convocatoria.doc)).

Els participants tindran un termini de 5 dies hàbils per a presentar al·legacions.

Resoltes les al·legacions es publicarà el barem definitiu de la convocatòria, en la mateixa pàgina web.

Després d’aquesta publicació es farà una preselecció amb els 15 primers candidats els quals hauran de sol·licitar l’admissió a la Universitat o Universitats de destinació en els terminis i formes establits en aquesta convocatòria. La resta de participants seran inclosos en una llista de reserva perquè puguen cobrir possibles renúncies dels candidats inicials.

Dins del termini de 2 mesos després de la data de publicació del barem definitiu els candidats hauran de presentar en la Unitat de Mobilitat la documentació següent:

- Acceptació de la institució sòcia (mitjançant carta o correu electrònic d’acceptació).

- Esborrany de l’Acord de Mobilitat del Personal per a Formació (Mobility Agreement).

Els elements bàsics d’aquest han de ser: l’objectiu general i els objectius específics, els resultats esperats en termes d’experiència/competència addicional que cal adquirir, les activitats que cal fer i, si és possible, una programació per al període. Al programa que cal desenvolupar s’haurà de demostrar que es faran activitats relacionades amb la mobilitat i especificar els dies de formació realitzada (Veure model en

[Annex 3](http://ssyf.ua.es/va/formacion/internacionalizacion/documentos/-gestadm/any-2015/erasmus-2015-2016/annex-3-acord-mobilitat-2015-2016.doc)).

Les ajudes s’adjudicaran d’acord com els candidats presenten la documentació anterior.

Si una vegada finalitzat el termini establert, el candidat no ha presentat davant de la Unitat de Mobilitat la documentació detallada més amunt, s’entendrà decaigut el seu dret i l’ajuda serà adjudicada a la persona que corresponga de la llista de reserva.

És important ressenyar que la tasca que cal desenvolupar en la universitat de destinació ha de pertànyer a la mateixa àrea de treball en la qual el candidat desenvolupe la seua activitat en la Universitat d’Alacant. En cas contrari, no s’efecturà l’ajuda.

La persona beneficiària d’aquesta mobilitat podrà ser requerida per fer extensius a d’altres persones o col·lectius universitaris els coneixements adquirits. Aquests requeriments hauran de ser atesos sempre que es formulen en termes assumibles per a la persona beneficiària i la unitat a què pertany.

7.4 Borsa de sol·licitants

Després d’acabar el termini de sol·licituds el formulari d’inscripció es mantindrà actiu fins al dia 30 d’abril de 2016. Les sol·licituds rebudes durant aquest període seran incloses en una borsa de sol·licitants per a cobrir les possibles vacants que pogueren produir-se una vegada esgotada la llista de reserva.

La selecció dels candidats es farà en el moment de produir-se la vacant d’acord amb els criteris establerts a l’apartat 7.3.

7.5 Comissió de Selecció

La Comissió de Selecció estarà formada per:

- Presidenta: Cap d’àrea de Recursos Humans.

- Secretària: Subdirectora de Formació i Internacionalització del PAS

- 6 Vocals entre els quals es troben:

Directora del Servei de Relacions Internacionals.

Subdirectora de Mobilitat i Programes Internacionals.

Gestor en cap de Formació i Internacionalització del PAS

Un representant o una representant de la secció sindical FETE-UGT.

Un representant o una representant de la secció sindical CC.OO.

Un representant o una representant de la secció sindical SEP.

Així mateix podrà assistir un representant o una representant de CGT, del STEPV i de CSIF que tindran veu, però no vot.

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

8. UNITATS COMPETENTS EN LA GESTIÓ DE LA MOBILITAT

La gestió del procés correspondrà a la Unitat de Formació i Internacionalització del PAS (Servei de Selecció i Formació), en coordinació amb la Unitat de Mobilitat (Servei de Relacions Internacionals).

Amb la finalitat d’agilitar al màxim el procés d’inscripció i organització, els dubtes que puguen sorgir es plantejaran per correu electrònic:

- Suggeriments i/o qüestions relatives a la selecció del personal:

[hzupoqwhx@ts.pm](file:///C:/Users/214422~1/AppData/AppData/Local/AppData/Local/Temp/kznbuzouc@xk.bw)

- Suggeriments i/o qüestions específiques de la mobilitat:

[k.nicerwzqyqayz@fu.tt](file:///C:/Users/214422~1/AppData/AppData/Local/AppData/Local/Temp/c.rijeqsrnrcsme@xe.sz)

El beneficiari serà responsable dels contactes amb la institució sòcia, de l’organització del programa de formació, de la gestió del transport, de l’allotjament i de l’assegurança d’assistència sanitària.

9. FINANÇAMENT I ABONAMENT DE L’AJUDA

La durada màxima finançada amb fons de la UE serà de 5 dies.

9.1. Finançament

El personal rebrà una ajuda europea com a contribució a les despeses de viatge i subsistència durant el període d’estada en un altre país d’acord amb els criteris següents:

- Viatge: Contribució a les despeses de viatge del personal basada en la distància entre el lloc de treball i el lloc en el qual es desenvoluparà l’activitat corresponent, segons la quantitat que s’indica a continuació (anada i tornada):

Quantitat a percebre, d’acord amb la distància (en km.):

- Entre 100 i 499 km . . . . 180 €

- Entre 500 i 1.999 km . . . . 275 €

- Entre 2.000 i 2.999 km . . . . 360 €

- Entre 3.000 i 3.999 km . . . . 530 €

- Entre 4.000 i 7.999 km . . . . 820 €

- Entre 8.000 i 19.999 km . . . . 1.100 €

Per a calcular la distància en quilòmetres des del lloc de treball fins a la ciutat de destinació, s’utilitzarà la calculadora de distàncies proposada per la Comissió Europea, que podreu trobar en l’enllaç següent:

<http://ec.europa.eu/programmes/erasmus-plus/tools/distance_en.htm>

- Subsistència: Costos directament relacionats amb l’estada dels participants durant l’activitat. Les quantitats dependran del país de destinació (d’acord amb el grup indicat en el requadre):

Quantitat diària a percebre, segons el país de destinació:

- Grup A . . . . 120 € (Dinamarca, Holanda, Irlanda, Regne Unit, Suècia)

- Grup B . . . . 105 € (Àustria, Bèlgica, Bulgària, Xipre, Finlàndia, França, Grècia, Hongria, Islàndia, Itàlia, Liechtenstein, Luxemburg, Noruega, Polònia, República Txeca, Romania, Suïssa, Turquia)

- Grup C . . . . 90 € (Alemanya, Antiga República Iugoslava de Macedònia, Eslovàquia, Letònia, Malta, Portugal)

- Grup D . . . . 75 € (Croàcia, Eslovènia, Estònia, Lituània)

La Universitat d’Alacant podrà complementar aquestes ajudes amb un màxim de 40 € per dia d’estada formativa, per la qual cosa l’ajuda total complementària no podrà excedir de 200 €.

9.2. Abonament de les ajudes

L’ajuda serà abonada en dos pagaments: un primer pagament equivalent al 70% de l’ajuda europea i un segon pagament corresponent a la liquidació una vegada feta l’activitat.

Per a la tramitació del pagament inicial caldrà presentar almenys 1 mes abans de la sortida:

- Conveni de Subvenció de Mobilitat de Personal en Formació; es presentarà per duplicat.

- Acord de Mobilitat del Personal per a Formació (Mobility Agreement) aprovat formalment tant per la institució d’origen com per la institució d’acollida

([Annex 3](http://ssyf.ua.es/va/formacion/internacionalizacion/documentos/-gestadm/any-2015/erasmus-2015-2016/annex-3-acord-mobilitat-2015-2016.doc)).

- Còpia impresa de la sol·licitud per Campus Virtual de l’absència “Internacionalització PAS”, autoritzada pel superior de la persona beneficiària (Els dies de formació computaran com a dies treballats).

Els documents estaran disponibles a la pàgina web de la Unitat de Mobilitat

<http://sri.ua.es/va/movilidad/stt/pas.html>

Per a la tramitació de la liquidació s’haurà de presentar en el termini d’un mes després de la realització de l’estada:

- Certificat oficial de confirmació d’estada (Certificate of Attendance), en el qual es faran constar els dies efectius de l’activitat i es confirme que s’ha fet el programa de formació previst, tenint en compte que la data de la certificació ha de ser igual o posterior a la data de finalització de l’estada. El certificat ha de ser original, sense ratllades ni esmenes, expedit (signat i segellat) per la direcció de la unitat d’acollida de la institució sòcial

([Annex 4](http://ssyf.ua.es/va/formacion/internacionalizacion/documentos/-gestadm/any-2015/erasmus-2015-2016/annex-4-certificat-assistencia-pas.doc)).

- Qüestionari UE sobre els principals resultats obtinguts. Es tracta d’un formulari on-line facilitat per la Comissió Europea (en acabar l’estada, la persona participant rebrà automàticament un correu electrònic en què se li informarà del procediment que cal seguir per a accedir a aquest qüestionari).

- Justificants originals de les despeses d’allotjament i viatge: factures, rebuts, bitllets de viatge usats, visats, targetes d’embarcament, confirmació electrònica del vol, proves de transferència, etc.

10. CANVIS I INCIDÈNCIES

Quan les circumstàncies així ho aconsellen i estiguen degudament motivades, la Gerència podrà autoritzar, a petició de la persona beneficiària, variacions en el programa de formació o el període de gaudi de la beca, segons el cas, i també resoldre qualsevol incidència que no implique un canvi substancial dels termes de la convocatòria.

11. RENÚNCIA I SUBSTITUCIONS

En cas de renúncia, aquesta haurà de presentar-se per escrit a través d’instància genèrica mitjançant la e-Administració del

[Campus Virtual de la UA](Campus%20Virtual%20de%20la%20UA)

a través del Registre General o dels Registres Auxiliars dirigida al Servei de Selecció i Formació, Unitat de Formació i Internacionalització del PAS, amb còpia a la Unitat de Mobilitat, Servei de Relacions Internacionals.

El fet de no incorporar-se a la destinació es penalitzarà amb la impossibilitat de participar en les dues convocatòries següents.

Es considerarà que renuncien tàcitament a la mobilitat (i en conseqüència a l’ajuda), les persones beneficiàries que no hagen presentat la documentació requerida en els terminis i en les condicions descrites en aquestes bases.

Si es produeix alguna renúncia, o no es lliura la documentació en les condicions i el termini previstos, es podrà adjudicar la mobilitat, si escau, als candidats o candidates de la llista de reserva.

L’incompliment d’alguns dels requisits i les obligacions establides en aquesta convocatòria i en la resta de la normativa podrà provocar la revocació total o parcial de l’ajuda i l’obligació de retornar la quantitat corresponent, com també la impossibilitat de participar en noves edicions del programa.

Contra aquesta resolució, que esgota la via administrativa, cal interposar recurs contenciosadministratiu davant dels Tribunals corresponents d’aquest ordre jurisdiccional, d’acord amb el que disposa l’art. 46.1 de la Llei 29/1998, de 13 de juliol, reguladora de la Jurisdicció Contenciosadministrativa, en el termini de 2 mesos, comptadors des de l’endemà de la seua publicació.

Alacant, 9 de juliol de 2015

EL GERENT

Signat: Rafael Plá Penalva





[Carretera Sant Vicent del Raspeig s/n  
03153 Sant Vicent del Raspeig - Alacant  
 Tel. 72 375 7239 - Fax 52 321 6692](https://www.google.es/maps/@25.534306,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12635&trk=tyah&trkInfo=tarId%9N9005455783635%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)